स्पेक्ट्रम के पहले दिन ट्रेजर हंट की धूम
धनबाद | आईआईटीधनबाद में सोसाइटी ऑफ इलेक्ट्रॉनिक इंजीनियर का दो दिवसीय इवेंट स्पेक्ट्रम शनिवार को शुरू हुआ। कार्यक्रम का उद्घाटन इलेक्ट्रॉनिक इंजीनियरिंग के एचओडी देवजानी मित्रा ने किया। पहले दिन ट्रायल फोन सहित कई इवेंट आयोजित किए गए। छात्र-छात्राओं के बीच ट्रेजर हंट इवेंट भी आकर्षण का केंद्र रहा। इस इवेंट के तहत छात्र-छात्राओं को एक क्लू दिया जा रहा था, उस क्लू को सॉल्व करने के बाद उन्हें नया क्लू मिल रहा था। ऐसे करके समय सीमा के भीतर उन्हें गोल तक पहुंचना था। कार्यक्रम के दूसरे दिन रविवार को प्ले माइंड इवेंट आयोजित किया जाएगा, इसके तहत छात्र-छात्राओं को एक सर्किट दिया जाएगा, जिसमें एरर खोजना था। वर्ल्ड फ्लेम इस इवेंट में ऑन स्पॉट सवाल पूछा जाएगा। अल्टीमेट चैलेंज इवेंट में छात्र-छात्राओं से प्रतियोगिता में सबसे अच्छा क्या लगा पूछा जाएगा। वहीं रविवार को ही एक गेस्ट लेक्चर आयोजित किया जाएगा। लेक्चर देने वाले गेस्ट का नाम गुप्त रखा गया है। हालांकि छात्र-छात्राओं को सिर्फ इतना जानकारी दिया गया है कि वे सात बार राष्ट्रपति अवार्ड से सम्मानित हो चुके हैं।
आईआईटी आईएसएम में सोसाइटी ऑफ इलेक्ट्रॉनिक इंजीनियर का दो दिवसीय कार्यक्रम स्पेक्ट्रम शुरू
mag_Deva hin_Deva hin_Deva